

Χίος, 31/08/2023

**ΑΝΑΚΟΙΝΩΣΗ**

Σας ενημερώνουμε ότι στην ιστοσελίδα του ΥΠΑΙΘΑ <https://www.minedu.gov.gr/news/56288-30-08-23-ilektroniki-eggrafi-epityxonton-stin-tritovathmia-ekpaidefsi>   έχει αναρτηθεί Δελτίο Τύπου και ενημέρωση σχετικά με την Ηλεκτρονική εγγραφή επιτυχόντων στην Τριτοβάθμια εκπαίδευση» σύμφωνα με την οποία **η εγγραφή των επιτυχόντων/ουσών των Πανελλαδικών Εξετάσεων έτους 2023** **και της ειδικής κατηγορίας των πασχόντων από σοβαρές παθήσεις** στις Σχολές και τα Τμήματα της Τριτοβάθμιας Εκπαίδευσης θα πραγματοποιηθεί ηλεκτρονικά, κατά το διάστημα **από Πέμπτη 31 Αυγούστου 2023  έως και Παρασκευή 8 Σεπτεμβρίου 2023**, **μέσω του Πληροφοριακού Συστήματος Ηλεκτρονικών Εγγραφών 2023** του ΥΠΑΙΘΑ στην ηλεκτρονική διεύθυνση <https://eregister.it.minedu.gov.gr> .

**Επιτυχόντες/ούσες της ειδικής κατηγορίας των πασχόντων από σοβαρές παθήσεις**. (ηλεκτρονική εγγραφή 31/8-8/9/2023 και επιπλέον δικαιολογητικά σε Γραμματεία μετά την εγγραφή)

Στην ιστοσελίδα του ΥΠΑΙΘΑ, εκτός των άλλων, αναφέρονται αναλυτικά τα δικαιολογητικά (ΔΑΤ, Τίτλος Απόλυσης, Πιστοποιητικό Πάθησης, 3 φωτογραφίες) που θα πρέπει οι επιτυχόντες/ούσες της **ειδικής κατηγορίας των πασχόντων από σοβαρές παθήσεις**, αφού πραγματοποιήσουν την ηλεκτρονική εγγραφή, **οι ίδιοι ή μέσω εξουσιοδοτημένου προσώπου, να καταθέσουν στις Γραμματείες αυτοπροσώπως ή, εναλλακτικά, με ταχυδρομική αποστολή με συστημένη επιστολή και απόδειξη παραλαβής, προκειμένου να ολοκληρωθεί η εγγραφή τους.**

**Επιτυχόντες/ούσες με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης**. (ηλεκτρονική εγγραφή 31/8-8/9/2023 και επιπλέον δικαιολογητικά σε Γραμματεία εντός του ίδιου διαστήματος)

**Η εγγραφή των επιτυχόντων/ουσών με την ειδική κατηγορία των Ελλήνων Πολιτών της Μουσουλμανικής Μειονότητας** της Θράκης στις Σχολές και τα Τμήματα της Τριτοβάθμιας Εκπαίδευσης για το Ακαδημαϊκό έτος 2023-2024, **πραγματοποιείται μέσω της ίδιας ηλεκτρονικής εφαρμογής και κατά το ίδιο χρονικό διάστημα, δηλαδή από Πέμπτη 31 Αυγούστου 2023  έως και Παρασκευή 8 Σεπτεμβρίου 2023.** Για την ολοκλήρωση της εγγραφής τους οι εισαχθέντες στην Τριτοβάθμια Εκπαίδευση με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης, οφείλουν **στο ίδιο διάστημα υποβολής της αίτησης ηλεκτρονικής εγγραφής (31/8 έως 8/9/2023)** **να αποστείλουν με ταχυμεταφορά (courier) ή να καταθέσουν αυτοπροσώπως στη Γραμματεία του Τμήματος / Σχολής επιτυχίας τους  σχετική βεβαίωση, ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή  Έβρου**. Αν έχουν μετεγγραφεί σε άλλο Δήμο άλλης περιοχής, τότε πρέπει να αποστείλουν ή να καταθέσουν αυτοπροσώπως όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρω Νομών.

**Απόφοιτοι Γενικού Λυκείου και ΕΠΑΛ, οι οποίοι κατά τη διάρκεια της φοίτησής τους στο Λύκειο διακρίθηκαν στη Βαλκανική, στην Ευρωπαϊκή ή στη Διεθνή Ολυμπιάδα Μαθηματικών, Πληροφορικής ή Ρομποτικής, Φυσικής, Χημείας, Βιολογίας ή Οικονομικών κλπ.** (εγγραφή σε Γραμματεία 31/8-8/9/2023, χωρίς προηγούμενη ηλεκτρονική εγγραφή)

**Από Πέμπτη 31 Αυγούστου 2023 έως και Παρασκευή 8 Σεπτεμβρίου 2023** υποβάλλουν αίτηση για εγγραφή στις Γραμματείες των Πανεπιστημιακών Τμημάτων οι απόφοιτοι Γενικού Λυκείου και ΕΠΑΛ, οι οποίοι κατά τη διάρκεια της φοίτησής τους στο Λύκειο **διακρίθηκαν στη Βαλκανική, στην Ευρωπαϊκή ή στη Διεθνή Ολυμπιάδα Μαθηματικών, Πληροφορικής ή Ρομποτικής, Φυσικής, Χημείας, Βιολογίας ή Οικονομικών** και τους έχει απονεμηθεί πρώτο, δεύτερο ή τρίτο βραβείο (χρυσό, αργυρό ή χάλκινο μετάλλιο), στον Ευρωπαϊκό Διαγωνισμό για Νέους Επιστήμονες (EUCYS), στην Ευρωπαϊκή Ολυμπιάδα Φυσικών Επιστημών (EUSO), με την απονομή σε αυτούς του πρώτου, δεύτερου ή τρίτου βραβείου, στην Ευρωπαϊκή Ολυμπιάδα Μαθηματικών Κοριτσιών (EGMO) με την απονομή σε αυτές του πρώτου, δεύτερου ή τρίτου βραβείου (άρθρα 40 και 138 του Ν. 4692/2020 (ΦΕΚ 111-Α’)). Σύμφωνα με τις διατάξεις της αριθ. Φ.153/66380/Α5/2021 (ΦΕΚ 2449 Β΄), **οι ανωτέρω μαζί με την αίτηση εγγραφής καταθέτουν στη Γραμματεία του Τμήματος εισαγωγής Βεβαίωση της Διεύθυνσης Εξετάσεων και Πιστοποιήσεων του Υπουργείου Παιδείας, Θρησκευμάτων και Αθλητισμού από την οποία προκύπτει ότι πληρούνται  τα απαιτούμενα όπως προβλέπονται στις διατάξεις των άρθρων 40 και 138 του Ν. 4692/2020 (Α΄ 111) και του άρθρου 9 του Ν. 4777/2021 (Α΄ 25).**

**Υπενθυμίζεται ότι για τη συγκεκριμένη ειδική κατηγορία ΔΕΝ εφαρμόζεται η ηλεκτρονική εγγραφή**.

Παρακαλούμε **να παρακολουθείτε καθημερινά τις Γενικές Ανακοινώσεις** στο <http://www.fme.aegean.gr/el/news/genikes-anakoinoseis>, προκειμένου για περισσότερες λεπτομέρειες και **περαιτέρω ενέργειες που πρέπει να γίνουν εκ μέρους των νεοεισαχθέντων φοιτητών/τριών μετά την ηλεκτρονική τους εγγραφή.**

Γραμματεία Π.Π.Σ. ΤΜΟΔ